Kingu Kongu tai Gojira

Kingu Kongu tai Gojira, tamién conocida como King Kong vs. Godzilla, ye la tercer película protagonizada por Godzilla y onde s'enfrenta a otru monstruu bien nomáu, King Kong. La primer idea del animador Willis H. O'Brien yera enfrentar al gorila col Monstruu de Frankenstein, pero'l productor John Beck cambió la creatura ensin consultá-ylo.

En 2021 estrenaron una versión nueva del enfrentamientu ente los dos monstruos, la producción norteamericana Godzilla vs. Kong.

 Argumentu 
Al señor Tako, xefe de Pacific Pharmaceuticals, nun-y presten nada los programes que-y patrocinen los productos y quier dalgo colo que dar el campanazu. Cuando-y llega'l rumor de qu'hai un monstruu xigante na Islla Faro, piensa qu'esa ye la oportunidá que buscaba y darréu manda prendelu. Mentanto, el somarín norteamericanu Seahawk choca con un iceber y llibera a Gojira, que quedara xeláu en 1955 (en Gojira no Gyakushū).

Na Isla Faro, un pulpu xigante ataca los nativos a la busca d'unos frutos coloraos, pero King Kong llega y combate escontra la bestia. En bebiendo'l zusmiu de los frutos nuna ceremonia, el gorila cai dormíu y los xaponeses llévenlu pal so país. Tako enchípase porque la prensa pon atención en monstruu, pero l'armada xaponesa ordéna-y torná-ylu pa la Islla Faro. Entós el monstruu llibértase y va pa un valle onde llucha escontra Gojira. Kong apiedria a Gojira, pero esti respuende col rayu atómicu y failu acular.

Los intentos del exércitu por aparalos con esplosivos y gas velenoso son en baldre, pero cuando llevanten una valla llétrica son a mancar a Gojira, anque tamién faen más poderosu a King Kong por ser a absorber la enerxía. Kong ataca Tokiu y secuestra una muyer, pero l'exércitu ye a dormilu col zusmiu colorao y llévenlu al monte Fuji con Gojira pa que s'engarrien ensin causar estrozos na ciudá.

Gojira ye a valtar a Kong masque, cuando va amortilu col aliendu atómicu, una tormenta llétrica revílva'l gorila y los dos entamen de lluchar de nueves. Engarriándose lleguen a la costa, y ellí caen n'Océanu Pacíficu. Darréu, Kong sal a la superficie como'l vencedor y cola nadando pa la Islla Faro. Nun queda claro si Gojira sobrevive, pero especulan que ye dable.

 Referencies 

 Enllaces esternos